da id nb da de en da de da da da de da id da nb da de en da de da da da de da da de da en da da da da da da de da da da nl da da da da nb de da eu da da da da da de da da da da de da en nb fr da da da sv
Mød Lea, vores nye løntilskudsmedarbejder - Central Denmark EU Office
Vi arbejder for Midtjylland i Bruxelles
Der er gang i hjulene på CDEU, hvor vi i den forgangne uge både har sagt pænt goddag til tre nye praktikanter og så til Lea Graugaard Jensen, der netop er begyndt hos os i en løntilskudsstilling.
Lea Graugaard Jensen kommer med en baggrund som antropolog med speciale i internationale relationer, og den baggrund gør et ophold hos CDEU ekstra interessant:
– Jeg er især motiveret for muligheden for at bringe EU og Midtjylland tættere sammen og for at kunne bidrage til et stærkere fokus på den grønne omstilling i såvel regionen som globalt, fortæller Lea.
Løntilskudsstillingen er en helt ny konstellation, der er opstået i tæt samarbejde med Region Midtjylland. Lea har således netop afsluttet fire ugers virksomhedspraktik hos Regional Udvikling i Viborg, hvor hun blev klogere på de områder, der arbejdes med inden for den grønne omstilling. Den viden har hun så kunnet tage med sig til Bruxelles, hvor hun i den fire måneder lange løntilskudsperiode skal arbejde sammen med vores konsulenter på det grønne område.
Lea Graugaard Jensen blev færdig med sin MSc i Development and International Relations fra Aalborg Universitet i 2016, og siden da har hun været akademisk medarbejder hos CARE International i Laos, projektmedarbejder i Brabrand Boligforening og konsulent hos Konsulenthuset Horslund i Herning.
Vi er glade for, at du har mod på at være en del af holdet, Lea, og vi glæder os meget til at lære dig bedre at kende!
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu
Modtag vores nyhedsbrev EU-fokus hver anden uge